

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL grupės VEIKLOS SUSTABDYMO lopšelyje-darželyje „ŽEMUOGĖLĖ“**

2021 m. vasario 8 d. Nr.AD1-185

Klaipėda

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2543 „Dėl ikimokyklinio ir priešmokyklinio ugdymo organizavimo būtinų sąlygų“ 3.2 papunkčiu, Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo, patvirtinto Klaipėdos miesto savivaldybės tarybos 2016 m. gegužės 26 d. sprendimu Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“, 14.2.1 papunkčiu bei atsižvelgdamas į Klaipėdos lopšelio-darželio „Žemuogėlė“ direktorės Marinos Lileikienės 2021 m. vasario 5 d. raštą Nr. **(**2.4Ė)-ESI-1„Dėl infekcijų plitimą ribojančio režimo“:

1. Stabdau Klaipėdos lopšelio-darželio „Žemuogėlė“ ikimokyklinės grupės „Drugeliai“ veiklą dėl to, kad asmenys, turėję sąlytį su sergančiu COVID-19 asmeniu, privalo izoliuotis nuo 2021 m. vasario 5 d. iki 2021 m. vasario 16d. (imtinai), nemokant minėtos grupės ugdytinių tėvams atlyginimo už maitinimo paslaugą minėtu laikotarpiu.

2. Pavedu Marinai Lileikienei,Klaipėdos lopšelio-darželio „Žemuogėlė“ direktorei, su šiuo įsakymu supažindinti šios grupės darbuotojus, vaikų tėvus (globėjus, rūpintojus) ir atlikti kitus veiksmus, susijusius su grupės veiklos sustabdymu, Lietuvos Respublikos darbo kodekso ir kitų teisės aktų nustatyta tvarka.

|  |  |
| --- | --- |
| Savivaldybės administracijos direktorius | Gintaras Neniškis |